**17. Innkomne saker**

Sak til agder 4h Årsmøte 2020

Fra Granskauen 4h

Loddsalg, økonomi og regelverk

Vi i Granskauen 4h har noen argumenter for at Landslotteriet må vurderes på nytt.

Vi i Granskauen med ca 24 medl. selger lodd for 7460,40 (inkl. viips gebyr) og sitter igjen med 1085,40 kr til klubben.

Hvis vi ser hva klubben legger ned av ressurser for å få solgt disse loddene, er det svært dårlig timebetaling.

Vi regner med at en del av disse pengene også går til lodd gevinster og administrasjon av loddene sentralt.

Det forventes at vi i dag har viips konto når vi er rundt og selger lodd. Dette gjør vår fortjeneste mindre og øker arbeidet for regnskapsføring og gjør det vanskeligere å kontrollere hvem som vi får lodd fra, når medlemmene sender inn ferdig solgte lodd.

I dag er det krav om at en skal være 15 år for å selge lodd. 15 år er også kravet for bruk av viips. Flesteparten av medlemmene er under 15 år. Meningen er jo at alle skal kunne delta og ikke bare de store og foreldrene. Alle i klubben får lodd uansett alder.

Det er i dag mange familier som kjøper loddene som de får tildelt selv for å slippe å rundt og selge, så da kan en allerede se det som en ekstra kontingent.

Hva vil en forhøyelse av kontingenten være hvis vi fjernet loddene med fratrekk av alle reelle utgifter?

Dette er en ganske arbeidskrevende prosess over tid for hovedansvarlig for loddsalget som vanligvis er Klubbrådgiver. Denne tida burde heller kunne brukes direkte på klubben og medlemmene.

Kan vi kutte ut loddene og legge på kontingenten? Evt ha en høyere klubbkontingent?

Klubbene kan da lettere velge selv om de vil ha inntekter med dugnader, små jobber, salg eller lokalt loddsalg.

Mvh Styret i Granskauen 4h

Cecilie Lind Moen Leder

Torunn Austefjord Klubbrådgiver

**Forslag til vedtak fra 4H Agder:**

*‘Klubbene i 4H Agder stiller seg bak innspillet fra Granskauen 4H og ber fylkesstyret i Agder sende inn sak til landsmøtet i 4H Norge for en vurdering av det nasjonale lotteriet.’*